ঘোষণা হল দিল্লির বিধানসভা নির্বাচনের দিনক্ষণ, কবে ভোট দেখে নিন

নয়াদিল্লি: দিল্লি বিধানসভা ভোটের (Delhi Assembly Elections 2025) দিন ঘোষণা করলেন মুখ্য নির্বাচন কমিশনার রাজীব কুমার। আগামী ৫ ফেব্রুয়ারি দিল্লি বিধানসভার ভোট অনুষ্ঠিত হতে চলেছে। ভোটগণনা ও ফলপ্রকাশ হবে ৮ ফেব্রুয়ারি ঘোষণা করল নির্বাচন কমিশন (Election Commission of India)। ভোটের দিন ঘোষণার সঙ্গে সঙ্গেই দিল্লিতে জারি হয়ে গেল নির্বাচনী আদর্শ আচরণবিধি। এবারের দিল্লির নির্বাচন ত্রিমুখী হতে চলেছে। লড়াইয়ের ময়দানে একদিকে আম আদমি পার্টি তো অন্য দিকে কংগ্রেস ও বিজেপি।

২০১৫ ও ২০২০ সালের নির্বাচনে বিজেপি কার্যত মুখ থুবড়ে পড়ে ছিল। ২বারই দিল্লির ক্ষমতা
ধরে রেখেছিল আম। প্রায় ২৬ বছর পার হয়ে গেলেও দিল্লির ক্ষমতা ফিরতে পারেনি বিজেপি। আপ ক্ষমতায় আসার আগে ১৫ বছর ক্ষমতায় ছিল কংগ্রেস। ইতিমধ্যেই আপ ৭০ আসনের বিধানসভায় প্রার্থীদের নাম ঘোষণা করে দিয়েছে। বিজেপি এখনও অবধি ২৯ জন প্রার্থীর তালিকা ঘোষণা করেছে। মনে করা হচ্ছে বাকি আসনের প্রার্থীদের নামও ঘোষণা করবে বিজেপি। এবারও ক্ষমতা ধরে রাখার ব্যাপারে আত্মবিশ্বাসী আপ। একাধিক পরিষেবার ঘোষণা করেছে আপ।

আরও পড়ুন: ফের জুনিয়র চিকিৎসককে ধর্ষণের অভিযোগ

দেখুন ভিডিও